Na+busca+de+Xavier+Sala+i+Martín,+procura+por+autor



Unha das búsquedas máis interesantes coa que podemos atoparnos é a referente á autoría. Cantos artigos científicos escribiu este autor sobre a inflación en España? Sobre que tema investigou na súa tese de doutoramento? Ten escrito algunha monografía?...

A resposta, en calquera caso, non é sinxela, xa que nestes momentos non temos unha ferramenta bibliográfica que logre unificar de maneira global, baixo o paraugas da autoría, a distinta tipoloxía documental existente: artigos académicos, ponencias, teses, patentes, capítulos de libros, monografías, etc.

De todas maneiras, podemos presentar algunhas estratexias que, en algúns casos serán complementarias, para intentar buscar un achegamento global ao problema:
 * Búsqueda da páxina web persoal do autor.
 * Uso de bases de datos científicas
 * Dialnet
 * Google Académico
 * WOS e SCOPUS
 * WorldCat Identities
 * Bases de datos específicas por tipoloxía documental
 * para libros (manuais, monografías): catálogo da biblioteca, catálogos colectivos e a base de datos ISBN.
 * para teses: teseo, Proquest Theses and Dissertations e Scirus
 * patentes: Esp@cenet, Patentscope, etc.
 * etc.

Poremos coma exemplo ao economista catalán Xavier Sala i Martín.

O primeiro paso será buscar en google se o autor ten unha __**páxina persoal na web**__. Son moitas as universidades que ceden un espazo nos seus servidores para que os seus profesores e investigadores podan presentarse e expor o seu traballo académico ao resto da comunidade universitaria. Se existe, será a mellor fonte que poidamos atopar para a procura dos traballos do autor, xa que é este o primeiro interesado en maximizar a visibilidade dos seus traballos. Ademais, estas páxinas tamén aportan información biográfica, o posto no que traballa actualmente, así como nalgúns casos todo o seu currículo profesional anterior, vías de contacto (email, teléfonos...), etc.

Este é o caso de Xavier Sala i Martín. Na súa páxina persoal, entre outras cousas, poderedes atopar todos os libros que escribiu, así como artigos científicos, entrevistas concedidas, etc.

**@http://www.salaimartin.com/**



Outro recurso importante son as __**bases de datos de científicos ou redes sociais científicas**__. Da mesma maneira que a páxina web persoal, estas ferramentas posibilitan ao investigador a posibilidade de presentarse á comunidade científica, dar a coñecer os seus traballos, ademais de servir como plataforma para comunicarse e colaborar con outros científicos. Algúns exemplos son ResearchID, Feelsnapsis, Academia, ResearchGate, etc.

Como exemplo podemos falar da plataforma ResearchID.
 * @http://www.researcherid.com/rid/B-8247-2011 **

Ao entrar na páxina principal podemos buscar aos investigadores polos seguintes criterios: por __nome__ (último apelido + asterisco), __seleccionando o país__ nun mapa interativo, por __palabra clave__ (son etiquetas non normalizadas das áreas de estudo que están a investigar os científicos) ou premendo en "__search more options__" onde aparecerá unha páxina de busca avanzada. Nela poderedes buscar tamén por __institución__ (Universidade da Coruña) ademais de combinando todos os anteriores criterios.

Mostramos a páxina principal do investigador Jose A. Gómez-Limón, da Universidade de Córdoba, especializado en economía agraria. Como podedes ver ademáis do seu nome, país de orixe, materias nas que investiga, institución actual na que traballa así como as antigas das que formou parte, etc., aparecen listados os seus traballos académicos. Neste caso atopamos 30 publicacións. Tamén podedes consultar o impacto dos seu traballo (citacións recibidas).


 * @http://www.researcherid.com/rid/B-8247-2011 **

Se non atopamos ningunha información nas fontes anteriores (ou ben esta é incompleta) é cando teremos que realizar buscas combinadas en bases de datos bibliográficas, diferenciando en algúns casos por coberturas xeográfica (fontes hispanas ou internacionais) e/ou por tipoloxía documental (monografías, artigos, teses, patentes).




 * @http://dialnet.unirioja.es/ **

Para comezar, podemos consultar __**Dialnet**__. Se trata da plataforma de difusión científica hispana máis importante, incluso por diante das bases de datos do CSIC. De feito, comparando as dúas plataformas, podemos decir que mentres as bases do CSIC manteñen un perfil tradicional baseado nunha selección das publicacións baixo estritos criterios de calidade, ademais dun control da tipoloxía documental (principalmente artigos de revistas científicas) e dunha administración única e centralizada; Dialnet apoiase nunha estrutura colaborativa (participan máis de 60 institucións españolas e do ámbito hispano) e baseada na busca da máxima exhaustividade sen impoñer ningún outro tipo de filtro, nin respecto á tipoloxía documental (acepta artigos, ponencias, capítulos de libros, monografías, teses) nin a súa calidade (sempre que a publicación sexa de carácter científico). O resultado é que mentres o CSIC indiza algo máis de 2.000 títulos de revista e recupera máis dun millón de rexitros, Dialnet indiza máis de 7.400 revistas e recupera máis de 3,3 millóns de rexistros.

Por tanto, Dialnet é unha ferramenta de recuperación única para a busca por autor, xa que permite recuperar un amplo espectro da tipoloxía documental. Como parte negativa, a exhaustividade en outras tipoloxías fora dos artigos de revista (monografías, capítulos de libros, actas de congresos, etc.) dependerá do voluntarismo da entidade colaboradora e do propio autor. Consecuentemente, será unha cuestión de sorte atopar unha boa mostra do traballo do investigador que esteamos a buscar.

Prememos na busca por autor:

Como vedes podemos buscar por nome e logo acotar por palabras clave que buscaranse nos campos de título ou nos resumos dos traballos. Podemos acotar as publicacións recuperadas por ano inicial e final, por materia e, dentro de esta, por a área ou submateria desexada. Como o noso interese é recuperar a maior cantidade posible da producción de Xavier Sala i Martin cubriremos só a caixa cos seus apelidos.

Escribimos pois: **Sala i Martin Xavier** (sen comiñas xa que Dialnet non as acepta). Se só soupésemos os apelidos e a inicial do nome tamén se recuperaría o rexistro do autor coa seguinte fórmula: ** Sala i Martin X* ** (esto se chama truncamento e Dialnet permíteo). Neste caso Dialnet só recupera un único rexistro, o do autor, Sala i Martin, Xavier. Prememos nel e aparécenos unha nova páxina con todos os traballos indizados. Neste caso, a plataforma devólvenos as seguintes publicacións:


 * 5 artigos
 * 2 colaboracións en obras colectivas (no primeiro caso trátase dunha ponencia ou comunicación a un congreso, mentras o segundo é un capítulo dunha monografía).
 * 5 monografías



Sen dúbida Dialnet non recupera unha grande parte da obra científica de Xavier Sala i Martin. Esto é debido a que boa parte dos seus traballos están escritos en inglés e publicados en revistas e editoriais extranxeiras que non se indizan neste proxecto hispano. Peor aínda sería se buscásemos nas bases de datos do CSIC, xa que só recuperan 2 artigos.

Pero antes que cunda o desánimo podemos decir aquilo de... sempre nos quedará Google Académico.

**Google académico** é o buscador web científico por excelencia (co seu rival ** Scirus **). Recupera unha inxente cantidade de información, para o que se surte de distintos recursos web, dende repositorios temáticos ou institucionais, pasando por webs institucionais de carácter científico ou educativo, portais de revistas, editores comerciais, bases de datos en aberto, etc., ata incluso catálogos de bibliotecas online (como o inmenso ** Worldcat **). A todo isto hai que sumar os propios proxectos de Google, principalmente Google Books e Google Patents. A tipoloxía documental que recupera pois é moi variada: libros, artigos de revista, comunicacións e ponencias a congresos, informes científico-técnicos, teses e tesinas así coma memorias de grado, traballos científicos depositados en repositorios, preprints, working papers, sitios web institucionais ou gubernamentais, etc. O universo que mostra é prácticamente infinito.

Para a procura por autor temos que utilizar a __búsqueda avanzada ou o comando " **autor:** " na busca básica__. Ademais tamén e preferible __utilizar a inicial do nome__ xa que en moitas publicacións só aparecerá a inicial do autor e non o nome completo, polo que correríamos o perigo que o sistema non o recuperase. Por último __utilizaremos comiñas__ para unir o apelido ou apelidos coa inicial (xa que doutra maneira podería recuperar traballos con máis dun autor no que coincidise un apelido dun autor e o segundo apelido co do outro autor).

Así, neste caso, aplicaríamos o patrón seguinte: **autor:"X Sala i Martin"** É importante na pantalla de resposta premer en "__buscar en la web__", para incluir tanto os documentos en español coma os publicados en outros idiomas, así como premer en "__al menos un resumen__" xa que neste caso non estamos interesados nas citas recibidas polos seus traballos.



Google académico recupera 135 documentos de Xavier Sala i Martín. Algúns traballos poden estar repetidos e outros poden non ser del, xa que o sistema non é perfecto. En calquera caso, facendo unha rápida inspección podemos dicir que a práctica totalidade dos traballos que consultamos corresponden ao economista catalán. Neste caso si que temos achado unha boa parte do seu traballo académico.

Outras plataformas científicas internacionais: **WOS** e **SCOPUS**. Tanto WOS coma SCOPUS son as dúas principais bases de datos multidisciplinares do mundo. O seu prestixio é máximo xa que indizan,, ou tratan de facelo, ás publicacións nucleares das distintas áreas do coñecemento, e dicir, aquelas revistas máis pretixiosas nas que calquera científico quixera publicar. Esto provoca que a súa tasa de rechazo (sobre os milleiros de traballos enviados polos investigadores á revista) sexa moi alta debido á posibilidade de aplicar uns criterios de calidade científica moi estrictos. Ademais, estas dúas bases de datos analizan as citas recibidas por outros traballos académicos tamén indizados pola plataforma, polo que o estudoso pode atopar dentro delas os traballos e os investigadores máis leidos e máis influintes no mundo académico para cada unha das distintas áreas de coñecemento e, dentro de elas, para cada liña de investigación concreta. Esta última característica fai fundamental o seu uso nunha investigación, xa que permite centrar ao investigador nun primeiro momento e orientalo nas principais liñas de estudo, no que se pode considerar as teses consensuadas (mainstream) e diferencialas así de aquelas ideas máis atrevidas, pero tamén menos recoñecidas. As dúas bases de datos son comerciais, e para a súa consulta requiren subscripción. A UDC, a través dunha licencia nacional para toda España, ten acceso a ambas as dúas fontes. O seu uso é moi parecido.

Dentre elas escolleremos Scopus para facer unha busca por Xavier Sala i Martin xa que esta base de datos indiza case 6.500 revistas de ciencias sociais, un número moito maior que WOS (que por tanto é máis selecta, dalgunha maneira). En calquera caso, como dicíamos, o mecanismo é moi parecido.

Para a súa consulta iremos á páxina web da **Biblioteca da UDC** > Biblioteca dixital > **Bases de datos**



Como Dialnet, Scopus ten unha pestana na parte superior da pantalla para a búsqueda por autor. Nela, de forma moi parecida a WOS (naquela plataforma baixo a denominación "Author finder") procura ao usuario unha ferramenta de axuda precisa para a recuperación do autor. Para iso presenta unha pantalla na que podemos introducir distintos datos: último apelido, inicial do nome, afiliación (institución na que traballa) e a área de coñecemento onde se centran as súas investigacións. Toda esta información, que pode parecer excesiva, as veces é imprescindible para poder diferenzar a autores co mesmo nome.

En relación con esta pantalla, que presentamos embaixo, só temos que realizar unha advertencia referida aos apelidos. No mundo anglosaxón, a diferenza do hispano, só hai un apelido que sempre corresponde coa última parte do nome. Desta maneira, se indicamos o noso nome e apelidos da forma acostumada, plataformas coma Scopus ou WOS indizarnnos polo segundo apelido, deixando o noso primeiro apelido detrás do noso nome (coma se o noso nome de pila fose composto). Para que iso non ocurra existen algunhas recomendacións (Fecyt, Iralis, etc.) que deben seguir os nosos investigadores para acadar unha firma internacional estable. Unha delas é a de __unir os dous apelidos cun guión__. Este é o caso do noso autor o cal firma as súas publicacións da seguinte maneira: **Xavier Sala-i-Martín**. Coñecido isto, xa podemos cubrir a pantalla sen maiores problemas do seguinte modo.



Unha vez prememos en "search" Scopus recupera só un rexistro, precisamente o do noso autor. Este rexitro (imaxen seguinte) ofrécenos os seguintes datos: os nomes alternativos que Scopus considera corresponden ao mesmo autor, o número de documentos recuperados, as subáreas de coñecemento tratadas nestes traballos, a afiliación actual do autor, cidade e país.



Para acceder ás publicacións só temos que premer sobre a icona dos documentos. A páxina de resultados mostraranos os títulos dos traballos, a sua autoría, a data, así coma as citas recibidas. A información que ofrecen estas pantallas é casi infinita. Os rexistros recuperados os podedes exportar, imprimir, podedes crear unha bibliografía, un canal RSS para mantervos actualizados de cada nova incorporación dun novo traballo deste autor, etc.



Tamén podemos averiguar a influencia que tiveron estas publicacións no mundo académico seleccionando todos os traballos e premendo logo en "view citation overview". Podemos ver parte da pantalla resultante na seguinte imaxe:



A taboa resumo indica o __**número de citas recibidas**__. Os 23 traballos de Xaver Sala i Martín recibiron un total de 3013 citas, das cais, 2166 foron anteriores a 2009. Neste ano leva recibidas 261 citas. Ten un __**índice h**__, ou índice Hirsch, con valor 16, o que podemos interpretar coma que ao menos 16 dos seus 23 traballos indizados tiveron, coma mínimo, 16 citas. Como curiosidade indicar que o traballo "Converger" (1992), de R.J. Barro e Xavier Sala i Martín, ten recibidos 1070 citas o que é unha auténtica barbaridade. Desta maneira tan doada indentificamos o traballo co que acadou fama internacional.

**WorldCat Identities** : un recurso universal para a recuperación das publicacións por autor.

Este fantástico recurso consegue resumir nunha páxina as distintas edicións dos libros escritos por un autor e que pertencen a algunha das bibliotecas que forman parte da OCLC (Online Computer Library Center). Esto non sería tan extraordinario se non fose porque a OCLC é o proxecto colaborativo entre bibliotecas máis grande do mundo, e o seu catálogo ( **Worldcat** ), a máis inxente fonte de recuperación bibliográfica xamáis imaxinada. Só uns datos:
 * Bibliotecas asociadas: máis de 72.000
 * Rexistros bibliográficos de WorldCat: máis de 240 millóns
 * Número de exemplares ao que fan referencia estes rexistros: máis dun billón
 * Número de idiomas cubertos: 470
 * Países con bibliotecas representadas no catálogo: 112

Agora si que podemos abraiarnos de ter nas nosas mans unha ferramenta que auna todo ese caudal de información e poda, nunha soa páxina, resumir as obras recuperadas por autor. Isto é WorldCat Identities.



Esta é a páxina principal de proxecto. Como vedes, podedes buscar por nome ou premer nalgunha das etiquetas dos 100 autores máis representados nos catálogos destas bibliotecas. No noso caso cubriremos a caixa co nome de Xavier Sala i Martín. Veremos entón a utilidade da ferramenta.



Como vedes, e seguindo a tradición anglosaxona, o autor aparece indizado cos apelidos unidos por guión. En calquera caso, o sistema recuperará este rexistro introduzamos o nome con o sen guións ou ordenando o nome antes ou despois dos apelidos. Prememos no nome e envíanos á páxina do autor.



Como podedes ver nesta parte da pantalla (podedes premer sobre ela para ir á páxina orixinal), WorldCat, o catálogo máis grande do mundo, ten catalogados **120 traballos** de Xavier Sala i Martín distribuidas en **402 edicións**, **11 linguas** distintas destes e **4.164 exemplare**s. Por idiomas podemos afinar máis: 338 publicacións son en inglés, 19 en español, 8 en catalán, 6 en japonés e 1 en alemán, francés, chinés, italiano, etc. Por suposto podemos premer en calquera dos idiomas para coñecer as publicacións concretas. Por tanto, e como primeira conclusión, WorldCat Identities é a principal ferramenta, e sen dúbida a máis rápida e doada para coñecer as traduccións existentes da obra dun autor e así palpar a súa influencia e prestixio no mundo. No caso de Xavier Sala i Martín vemos que a súa influencia internacional é moita. A páxina tamén ofrécenos outros datos como as publicacións do autor máis utilizadas polos usuarios ou un "timeline" ou cronoloxía da publicación das súas obras.

Pero ademais, WorldCat non só resume as obras escritas do autor, senón que tamén resume as obras __escritas sobre o autor__. Para iso imos coller como exemplo a Keynes. ¿Como podemos saber rápidamente cantos libros escribiu? ¿E cantos escribiron sobre él? Pois esta ferramenta da solución rápida a estas preguntas. A páxina resumo a podedes ver premendo **aquí**.



Cada unha destas barras, tanto as amarelas (publicacións sobre Keynes) como as laranxas (publicacións de Keynes en vida) como as granates (publicacións de Keynes realizadas despois da súa morte) son totalmente interativas, polo que podedes premer nelas para obter os rexistros bibliográficos resultantes.

Unha ferramenta espectacular que temos que saber aproveitar nas nosas buscas.

Finalmente só apuntaremos algúns recursos bibliográficos para a busca por tipoloxía documental (monografías, teses, patentes, etc.) xa que en moitos destes casos temos adicadas nesta wiki unha páxina propia. Nese caso enlazaremos directamente coa páxina.


 * **Monografías**: algúns recursos de búsqueda son o **noso catálogo**, o **catálogo de Rebiun** , **WorldCat** ou a **base de datos ISBN**.
 * **Artigos de revista**
 * **Teses**: en breve faremos unha páxina sobre esta tipoloxía documental
 * **Patentes**
 * **Documentos de traballo **